Henare PeeniHon PEENI HENARE (Minister for the Community and Voluntary Sector): E Te Māngai ka noho tonu ahau ki roto i te reo Māori mō te roanga ake o taku kōrero.Tuku mauri ora ki te whei aoki te ao maramatihewa mauri ora.E ōku rangatira mauria mai ko ngā tini aituā kei runga i a koutou; i wahaina mai te mema o tērā taha o te Whare i te kaumātua a Koro Wetere kua riro atu ki te pō. Ka whakatutukihia i te whakataukī o rātou mā ko Matariki kai tangata. Nō reira rātou kua ngaro atu ki te pō haere haere haere ka whakahokia mai ngā rārangi kōrero ki a tātou te hunga ora ko te whakatinanatanga o te whakataukī ko Matariki puanga hou. E ōku rangatira e Ngāi Tai ki Tāmaki tēnei ka mihi. Kua kite atu koutou poto rawa te wā kua riro māku hei mihi atu ki a koutou nō reira me huku tōtika atu ki roto i te kiko o tēnei pire kei mua i te aroaro o te Whare i te rā nei. Engari ka mihi atu ahau ki a koutou i tēnei wā e ōku rangatira tēnā koutou tēnā koutou kia ora tātou katoa. Ā ka huri tua atu ngā mihi ki a koe e te tuakana e Dan Bidois kua uru hou mai he ihu hūpē ki roto i tēnei Whare i whakamanahia e te rā pōti inanahi rā ki roto i te Whare nei tēnei ka mihi. Kāti ki a tātou e te Whare tēnā tātou katoa. Ka huri tōtika atu ki te pire āe e tika ana ko te wāhanga tuatahi ko te whakapāha a Te Karauna mō ngā mahi tūkino ki a koutou e Ngāi Tai ki Tāmaki. Ka kōrerohia nei te pire mō ngā mahi tāhae whenua ka kōrerohia nei te pire mō te mahi tūkino i te mana motuhake o Ngāi Tai ki Tāmaki. Āe e tika ana me whakapāha. Me whakapāha Te Karauna mō aua tūkinotanga katoa i pā ki mua i a koutou. Engari i a au e whakaaro atu ana mō tērā tū āhuatanga ka pēhea nei tātou kite atu i te kino o ngā mahi a te Karauna ka pā ki ngā tūpuna ka pā ki ngā uri o tēnei rā ka pā ki ngā uri whakatupu ā taihoa ake nei? He pātai tēnā ka tukuna atu ki mua i te aroaro o tēnei Whare: ka pēhea nei tātou e kite atu he aha nei nā te rahi o te tūkino a Te Karauna ki a Ngāi Tai ki Tāmaki? Āe ka kōrero mai te pire nei mō ngā mahi tūkino ki roto i ngā tau kua pahure ake nei. Ā ka kōrerohia nei te pire mō ētahi o ngā āhua tūkino ki a Ngāi Tai ki Tāmaki o ēnei rangi. Engari ka pēhea nei te tūkino ki ngā rangatahi me ngā mokopuna ki roto i ngā tau kei mua i a tātou? Heoi anō atu tērā pātai kei mua i te aroaro o tēnei Whare. Āe ka huri tua atu ki te wāhanga o te pire e pā ana ki te whakahokinga o ngā whenua ki a koutou o Ngāi Tai ki Tāmaki. E mihi atu ana ahau ki tērā tū āhuatanga. Ka kite atu ahau 13 o ngā wā whenua ka whakahoki atu ki a koutou engari i rongo atu ahau i te kōrero a te Minita Whirireihana me tana kōrero mō ngā mahi a Te Papa Atawhai. Horekau he take mehemea ka whakahokia te whenua ki a Ngāi Tai ki Tāmaki me ngā herehere o te ture me ngā herehere o Te Karauna. Horekau he take mō tēnā mahi. Nō reira e harikoa ana kua kite atu ahau ki roto i tēnei pire āe ka whakahokia i ētahi wāhi whenua ki a koutou. Ko te manako ka riro ki a koutou te mana motuhake te whakahaere i aua wāhi whenua mō koutou te take mō ngā mokopuna ki roto i ngā tau kei mua i a tātou. E ōku rangatira ka huri tua atu ki te rahi o te pūtea. Āe mārika. Ko te koretake o taua rahi me te kite atu ko tētahi wāhi pīnati nei ka whakahokia ki a koutou hei whakatupu ake hei poipoi ake i te reo me ōna tikanga e pā ana ki a Ngāi Tai ki Tāmaki. Āe mihi atu ana ahau ki tērā tū āhuatanga nā runga i te mōhio hei roto i ngā kōrero a ō koutou ō tātou mātua tūpuna te oranga o ngā iwi o Ngāi Tai ki Tāmaki ki roto i ngā tau kei mua i a tātou. Kua kite atu koutou kotahi miniti ka toe mai ki a Peeni i tēnei wā. Nō reira hei whakakapi ake ka pānui atu ahau i te kōrero a tōku tupuna a Tā Hēmi Hēnare ki te iwi Māori i te wā o te Māori i roto i ngā tau waru tekau. Nō reira E kore e mōnenehu te pū mahara ki ngā momo rangatira o neherā. Nā rātou i tono i te nuku roa o te Moana Nui a Kiwa me Papatūānuku ko ō rātou tapuae ki runga i te mata o te whenua he taonga he tapu he taonga he tapu."E ōku rangatira o Ngāi Tai ki Tāmaki āna kua oti tēnei wahanga ki roto i te Whare nei. Engari ko te mahi nunui kei mua tonu i te aroaro o Ngāi Tai ki Tāmaki ki roto i ngā rā e tū nei. Ka nui tēnei māku. Tēnā koutou tēnā koutou e Te Māngai o Te Whare.[Mr Speaker I will remain in the Māori language for the duration of my speech.Give the breath of lifeto the world of lightthe sneeze of life.My esteemed leaders bring the many deceased who are with you; the member of the other side of the House was brought here the elder Koro Wetere who has passed away. The proverb Matariki eater of people has come to pass. Therefore to all those who have departed to the night farewell the threads of speech are now returned to the living people those who embody the proverb Matariki of fresh blossom. My esteemed leaders Ngāi Tai ki Tāmaki I greet you. As you have seen I have been allocated only a short time to greet you. Therefore I will turn directly to the subject matter of this bill which is before the House today. However I acknowledge you at this time my esteemed leaders greetings greetings greetings to one and all. I also acknowledge you my brother Dan Bidois newly arrived a novice in this House legitimised in this House by the vote yesterday greetings. Well then to all of the House greetings to one and all. To turn immediately to the bill yes it is appropriate that the first part is an apology from the Crown for the unjust treatment of you Ngāi Tai ki Tāmaki. The bill speaks of land thefts; the bill speaks of unjust acts to the independence of Ngāi Tai ki Tāmaki. Yes it is right that we should apologise. The Crown should apologise for all the mistreatment that has befallen you. However while I was thinking about that feature how could we possibly realise the harm of the deeds by the Crown that impacted the ancestors that impacts the descendants of these times and will impact descendants in the near future? I lay this question in front of this House: how can we imagine the magnitude of the damage done by the Crown to Ngāi Tai ki Tāmaki? Yes this bill speaks of the harmful acts throughout previous years. And this bill speaks of some of the injustices for Ngāi Tai ki Tāmaki in current times. But what about the harm to the youth and the grandchildren in the years that are still before us? I leave that question in front of this House. Yes I will proceed to the part of the bill that pertains to the return of lands to you to Ngāi Tai ki Tāmaki. I commend that feature. I see that there are 13 pieces of land being returned to you but I did hear the speech of Minister Finlayson and what he said about the work of the Department of Conservation. There is no point if the land is returned to Ngāi Tai ki Tāmaki with legal restrictions and the restraints imposed by the Crown. There is no point in that. Therefore I am pleased to see that in this bill yes some pieces of land are returned. I hope that you will also acquire independent control of those bits of land for your own ends for the grandchildren in the years before us. My esteemed leaders I now turn to the size of the sum of money. Yes indeed. What a useless amount and I see that a handful of peanuts is being returned to you to grow and nurture the language and traditional practices of Ngāi Tai ki Tāmaki. I acknowledge that feature knowing that the well-being of the tribes of Ngāi Tai ki Tāmaki in the coming years will be found in the discourses of your ancestors of our ancestors. As you can see Peeni currently has one minute left. Therefore to conclude I will read a speech by my ancestor Sir Hēmi Hēnare to the Māori people in the time of the Māori in the 80s. Thus "The remembrances of the type of leader of days gone by will not diminish. They claimed the breadth of the Pacific Ocean and of Mother Earth their footsteps on the face of the earth a sacred treasure a sacred treasure."My esteemed leaders of Ngāi Tai ki Tāmaki indeed this part in the House is now complete. However the main work is still in front of Ngāi Tai ki Tāmaki in the coming days. Enough from me. Greetings greetings to all and to the Speaker.]"